Document ID: 32005D0083

32005D0083
L 029/50
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ 2005/83/ОВППС НА СЪВЕТА
от 31 януари 2005 година
за изпълнение на Обща позиция 2004/293/ОВППС за подновяване на мерките в подкрепа на ефективното изпълнение на мандата на Международния наказателен съд за бивша Югославия (МНСЮ)
СЪВЕТЪТ НА ЕВРОПЕЙСКИЯ СЪЮЗ
като взе предвид Обща позиция 2004/293/ОВППС (1), и по-специално член 2 от нея във връзка с член 23, параграф 2 от Договора за Европейския съюз,
като има предвид, че:
(1)
С Обща позиция 2004/293/ОВППС Съветът прие мерки за предотвратяване на влизането или транзитното преминаване през територията на държавите-членки на лица, участващи в действия, които помагат на лицата на свобода да продължават да се укриват от правосъдието за престъпления, за които МНСЮ ги е обвинил или действат по друг начин, който би могъл да възпрепятства МНСЮ при ефективното изпълнение на своя мандат.
(2)
На 28 юни 2004 г. Съветът прие Решение 2005/528/ОВППС, което измени списъка в приложението към Обща позиция 2004/293/ОВППС.
(3)
По препоръка на службата на Върховния представител за Босна и Херцеговина тези мерки следва да бъдат приложени и към други лица.
(4)
Списъкът в приложението към Обща позиция 2004/293/ОВППС съответно следва да бъде променен,
РЕШИ:
Член 1
Списъкът на лицата в приложението към Обща позиция 2004/293/ОВППС се заменя със списъка в приложението към настоящото решение.
Член 2
Настоящото решение влиза в сила от датата на приемането му.
Член 3
Настоящото решение се публикува в Официален вестник на Европейския съюз.
Съставено в Брюксел на 31 януари 2005 година.

Labels: 13
11
18